Tähistamaks EV100 juubeliperioodi lõppu kutsub Kõmsi Rahvamaja kõiki huvilisi talvisele ühestantsimisele, mis leiab aset 1. veebruaril kell 18.30.
#000002
EV100 toimkond lõpetab oma tegevuse 2. veebruaril, mil 100 aastat tagasi kirjutati alla Tartu rahuleping. Eelõhtul, 1. veebruaril, saavad Eesti Rahva Muuseumis kokku need inimesed, kes juubeliperioodil toimunud sündmustesse enim panustanud. „Kuid nagu EV100 tuhandeid sündmusi sisaldanud programmi panustasid ühel või teisel viisil tegelikult pea kõik inimesed üle Eesti, jõuavad ka meie ühise teekonna meenutused ja tänusõnad tehtu eest ERRi otsesaate vahendusel kõigi huvilisteni,“ ütles EV100 suursündmuste juht Margus Kasterpalu.
#000003
Ühestantsimine meenutab oma olemuselt 2018 aastal toimunud üheslaulmist, kus 100 minuti vältel lauldi erinevaid eestikeelseid laule. Seekord asendatakse laulmine liikumisega – 100 minuti jooksul tantsitakse üheskoos viimase 100 aasta parimate eesti tantsulugude järgi.
#000005
Kõmsi Rahvamajas toimuvad ülekanded ja ühestantsimine suures saalis ning külalised on oodatud juba kell 18.30. „Kostitame sooja kohvi, tee ja suupistetega,“ ütles Kõmsi Rahvamaja juhataja Lea Mäeorg, „Kutse tulla ja peost ühiselt osa saada, kehtib kõigile – ka pealtvaataja on teretulnud ja eelnev tantsuoskus pole oluline!“
#000006